Document ID: /roh_data/filtered/Laws_Sagogn.jsonl.gz/35

Cuntegn
I.	Disposiziuns generalas	3
II.	Organisaziun dil SDC	4
III.	Seracass	5
IV.	Disposiziuns finanzialas	6
V.	Disposiziuns penalas	7
Disposiziuns generalas
Sebasond sin art. 5 dalla lescha davart la protecziun dalla populaziun dil cantun Grischun, nominescha la vischnaunca in stab directiv communal SDC e circumscriva ils pensums e las cumpetenzas da tal.
Organisaziun dil SDC
Seracass
Disposiziuns finanzialas
Disposiziuns Finalas
Rimnada sistematica 
da dretg communal dalla
Vischnaunca da Sagogn
Numra
1621.01
Tetel
Lescha da catastrofas
Ediziun
Ediziun dils 18.02.2024

Ediziun dils 27.02.2013
Valeivel
13.06.2024
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 20.06.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 20.06.2024 tras Thomas Candrian
Intent
Art. 1
Intent
Questa lescha regla la preparaziun, l'ordinaziun e la realisaziun da mesiras per proteger la populaziun encunter eveniments dalla natira, sco lavinas, bovas, inundaziuns, incendis d’uaul ed encunter autras situaziuns extraordinarias.
Principi
Art. 2
Principi
L'organisaziun en cass da catastrofas sebasa sin las structuras communalas existentas ed ademplescha sias incumbensas entras in'acziun coordinada e conforma al temps. 

La suprastonza communala definescha la concepziun dall’organisaziun en cass da catastrofas e nominescha in stab directiv communal per quei intent. Ella relai in organigram ed in carnet d’obligaziuns en fuorma digl uorden da catastrofas. 
Atgna responsabla-
dad
Art. 3
Atgna responsabla-
dad
La preparaziun, l'ordinaziun e l'execuziun da mesiras dil stab directiv communal e dallas organisaziuns ch'el ha incaricau da prender mesiras libereschan buca la populaziun dall'atgna responsabladad.
Cumposiziun ed elecziun
Art. 4
Cumposiziun ed elecziun
Il stab directiv communal dumbra silmeins 5 commembers e secumpona per ordinari ord 

dus commembers dalla suprastonza communala (per ordinari il president communal ed in ulteriur commember)
in representant dils pumpiers per las organisaziuns da glisch blaua
in representant dils menaschis communals
in representant digl schurmetg civil
ulteriurs commembers schilunsch necessari

La suprastonza communala elegia il president dil stab directiv communal ed ils funcziunaris sin proposta dil president dil stab e dil gerau da segirtad.
Canzlia
Art. 5
Canzlia
Il canzlist communal meina ex officio ils protocols dallas sesidas e surprenda ulteriuras lavurs administrativas. 
Incaricas
Art. 6
Incaricas
Il stab directiv s’organisescha sez e seprepara per il seracass. Cheutier s’auda cunzun:

controllar la promtadad d’agir ed alarmar
prender mesiras da prevenziun 
preparar ils carnets d'obligaziuns ed proponer igl uorden da catastrofas alla suprastonza
procurar per la scolaziun e l’instrucziun dil SDC
collaborar cun tiarzas persunas ed organisaziuns
reveder periodicamein la analisa da la periclitaziun
Post da commando
Art. 7
Post da commando
La suprastonza communala metta a disposiziun il post da commando el tschaler da schurmetg al SDC.
Activaziun
Art. 8
Il stab directiv communal vegn activaus sin instrucziun dalla suprastonza communala ni dils pumpiers.
Incumbensas
Art. 9
Incumbensas
El seracass ha il SDC suandontas incumbensas: 

giudicar la situaziun da smanatscha
prender mesiras da prevenziun, p. ex serrar vias e sendas ni evacuar glieud
orientar la populaziun
proteger la populaziun, ils beins materials ed igl ambient
minimar donns
restabilir aschispert sco pusseivel ina situaziun ordinada.
Mesiras
Art. 10
Mesiras
Il stab directiv communal prenda en atgna responsabladad tuttas mesiras necessarias che resultan dallas incumbensas. 

Las disposiziuns dil stab directiv communal ein ligiontas per tuts ed ein da suandar obligatoriamein e nuncundiziunadamein. Quei vala cunzun sche vias e sendas vegnan serradas, sch’ei vegn ordinau da star a casa pervia da prighels ed en cass d'evacuaziuns. 

Per exequir quellas mesiras sa il stab directiv communal era far diever dalla pussonza da polizia.
Cumissiuns 
specialas
Art. 11
Cumissiuns 
specialas
Per relaziuns specialas sa il stab directiv communal nominar ina cumissiun speciala che secumpona d'experts e surdar a quella cumissiun cumpetenzas da decisiun.
Indemnisaziun ed 
assicuranza
Art. 12
Indemnisaziun ed 
assicuranza
La vischnanca indemnisescha ils commembers dil stab directiv communal tenor il reglament da salarisaziun dalla vischnaunca. 

Per emploiai communals sto il temps da lavur en il stab directiv communal vegnir indemnisaus mo ordeifer igl ordinari temps da lavur. 

Duront lur acziun ein ils commembers dil stab directiv communal assicurai entras la vischnaunca.
Obligaziun da 
surprender ils 
cuosts
Art. 13
Obligaziun da 
surprender ils 
cuosts
Ils cuosts che sedattan entras las mesiras per ademplir las incumbensas el seracass surprenda per ordinari la vischnaunca.

La vischnaunca sa adossar ils cuosts a persunas privatas, sche quellas surprendan buca l’atgna responsabladad ni suondan buca las disposiziuns dil stab directiv communal ed ei seresulta cheutras donns.

Sch'ins vegn buca da secunvegnir davart la repartiziun dils cuosts, decida la suprastonza communala en caussa el rom d'ina disposiziun contestabla.
Disposiziuns 
penalas
Art. 14
Disposiziuns 
penalas
Tgi che suonda buca las ordinaziuns dil stab directiv communal ni da cumissiuns ni d'organisaziuns ch'il stab directiv ha incaricau cun incumbensas specialas, vegn castigiaus cun ina multa entochen 1’000 francs, en cass da repetiziun entochen 5’000 francs entras la suprastonza communala. En cass gravonts ei la suprastonza buc ligiada vid quellas summas.
Execuziun
Art. 15
Execuziun
La suprastonza communala exequescha questa lescha e sa relaschar las disposiziuns executivas necessarias leutier.
Entrada 
en vigur

Art. 16
Entrada 
en vigur

Questa lescha entra en vigur suenter ch’ella ei vegnida acceptada dalla radunonza communala.
Ediziun approbada dalla Suprastonza communala ils
21.05.2024
Ediziun approbada dalla Radunonza communala ils
13.06.2024
Ediziun approbada dalla Regenza dil cantun GR ils
-
Lescha da catastrofas
Rimnada sistematica da dretg communal		Pagina 2 da 7
Lescha da catastrofas - Disposiziuns Finalas	13.06.2024
Rimnada sistematica da dretg communal		Pagina 2 da 7